**«Салықтарды, алымдарды және (немесе) өсімпұлдарды төлеу бойынша кейінге қалдыруды (бөліп төлеуді) ұсынуға байланысты кейбір мәселелер туралы» Қазақстан Республикасы Қаржы министрінің бұйрығына   
(**бұдан әрі – Жоба**)**

**ТҮСІНДІРМЕ ЖАЗБА**

**1. Әзірлеуші мемлекеттік органның атауы**

Қазақстан Республикасының Қаржы министрлігі.

**2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, нормативтік құқықтық акті жобасын қабылдау үшін негіздемелер және/немесе оны қабылдау қажеттілігінің басқа да негіздемелері**

Жоба Қазақстан Республикасы Салық кодексінің 49-бабы 4-тармағын, 113-бабы 2-тармағын, 133-бабы 1, 6 и 7-тармағын және «Мемлекеттік көрсетілетін қызметтер туралы» Қазақстан Республикасы Заңының 10-бабы   
1) тармақшасын іске асыру мақсатында әзірленді.

**3. Нормативтік құқықтық акті жобасы бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисап, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі)**

Жобаны қабылдау республикалық бюджеттен қаражат бөлуді талап етпейді.

**4. Нормативтік құқықтық акті жобасы қабылданған жағдайда болжанатын әлеуметтік-экономикалық, құқықтық және (немесе) өзге де салдар, сондай-ақ жоба ережелерінің ұлттық қауіпсіздікті қамтамасыз етуге ықпалы**

Жобаны қабылдау теріс әлеуметтік-экономикалық және (немесе) құқықтық салдарға әкеп соқпайды және ұлттық қауіпсіздікке әсер етпейді.

**5. Нақты мақсаттар мен күтілетін нәтижелердің мерзімдері**

Жобаның қабылдау мақсаты мемлекеттік кірістер органының салықтарды және (немесе) алымдарды төлеу бойынша кейінге қалдыруды (бөліп төлеуді) ұсыну тәртібі мен шарттарын айқындау болып табылады, 1500 АЕК-ке дейінгі салық берешегі бар және уақытша қаржылық қиындықтарды бастан өткерген салық төлеушілер үшін кепілмен қамтамасыз етілмеген бөліп төлеуді ұсынуды енгізу, бұл борышкерді кепіл мүлкін бағалау және оны міндетті сақтандыруды жүргізу қажеттілігінен босатады, сондай-ақ бөліп төлеуді ұсыну мерзімдерін қысқартады.

**6. Енгізілетін жоба қабылданған жағдайда заңнаманы оған сәйкес келтіру қажеттілігі (басқа нормативтік құқықтық актілерді қабылдау немесе қолданыстағы актілерге өзгерістер және/немесе толықтырулар енгізу талап етілетін-етілмейтінін көрсету) не ондай қажеттіліктің болмауы**

Талап етілмейді.

**7. Нормативтік құқықтық акті жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі**

Сәйкес келеді.

**8. Нормативтік құқықтық акті жобасының қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері**

Жоба жеке кәсіпкерлік субъектілері үшін шығындарды азайтуға және (немесе) ұлғайтуға әкеп соқпайды.

**Қазақстан Республикасының**

**Қаржы министрі М. Тәкиев**